Source: https://jogaszvilag.hu/napi/elhalasztja-a-kuria-a-gyongyospatai-ugy-targyalasat/
Timestamp: 2020-05-30 16:02:57+00:00

Document:
Elhalasztja a Kúria a gyöngyöspatai ügy tárgyalását - Jogászvilág
Kezdőlap » Elhalasztja a Kúria a gyöngyöspatai ügy tárgyalását
Elhalasztja a Kúria a gyöngyöspatai ügy tárgyalását Koronavírus
A Kúria az élet- és vagyonbiztonságot veszélyeztető tömeges megbetegedést okozó humánjárvány megelőzése, illetve következményeinek elhárítás, a magyar állampolgárok egészségének és életének megóvása érdekében elrendelt veszélyhelyzet során teendő intézkedésekről szóló 45/2020. (III. 14.) Korm. rendelet 1. §-ával elrendelt rendkívüli ítélkezési szünetre tekintettel nem tarthat tárgyalást, a halasztást emiatt kellett elrendelnie. Erről az eljáró tanács a feleket értesítette.
A 74/2020. (III. 31.) számú, a veszélyhelyzet ideje alatt érvényesülő egyes eljárásjogi intézkedésekről szóló kormányrendelet értelmében a Kúria a felülvizsgálati eljárásokban a korábbi kérelem alapján már kitűzött tárgyalások esetében is dönthet a tárgyaláson kívüli elbírálásról. A bíróság e döntéséről soron kívül értesíti a feleket.
A korábban április 15-re meghirdetett tárgyalásra elrendelt újságírói regisztrációt a Kúria törli.
A felülvizsgálati kérelem elbírálásának új időpontjáról és módjáról a Sajtótitkárság a sajtó képviselőit a Kúria honlapján, illetve közleményben értesíti.

References: Kúria 
 Kúria 
 Kúria 
 Kúria 
 Kúria 
 bíróság 
 Kúria 
 Kúria